तेंदुलकर पर ताना नहीं कसा : प्रायर  
इंग्लैंड के विकेटकीपर मैट प्रायर ने चार साल बाद साफ किया कि उन्होंने 2007 की शृंखला में ट्रेंटब्रिज टेस्ट के दौरान तेंदुलकर पर छींटाकशी नहीं की थी।
इंग्लैंड के विकेटकीपर बल्लेबाज मैट प्रायर ने चार साल बाद साफ किया कि उन्होंने 2007 की शृंखला में ट्रेंटब्रिज टेस्ट के दौरान भारतीय बल्लेबाज सचिन तेंदुलकर पर छींटाकशी नहीं की थी। रिपोर्टों में प्रायर पर आरोप लगाया गया था कि उन्होंने तेंदुलकर से कहा था, मैं पोर्श चलाता हूं, तुम कौन सी कार चलाते हो। प्रायर ने अब इन रिपोर्टों को गलत बताया।  उन्होंने कहा, मुझ पर उन चीजों के लिए भी आरोप लगाए जाते हैं, जो मैंने नहीं किए। जैसे कि पिच पर जेली बीन फेंकना और सचिन तेंदुलकर के खिलाफ पोर्श कार को लेकर बकवास टिप्पणी करना। यह पूरी तरह से बकवास है।  ट्रेंटब्रिज टेस्ट मैच में जहीर खान जब बल्लेबाजी के लिए आ रहे थे, तब प्रायर पर पिच पर जेली बीन फेंकने का आरोप लगाया गया था।